Държавен вестник, бр. 89, 2016 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  89
6. подпомага работата на учителите за раз­
витие на адаптивните способности на децата 
и учениците към образователната среда и за 
постигане на тяхната независимост;
7. подпомага придвижването на деца и 
ученици със специални образователни по­
требности в сградата на детската градина или 
на училището;
8. подпомага осигуряването на безопасни 
условия за обучение на децата и учениците, 
като подкрепя учителя при осигуряването на 
реда в групата или в класната стая в случай 
на проблемно поведение на дете или ученик;
9. подпомага овладяването на хигиенни 
навици и самообслужването на децата и уче­
ниците в детската градина или училището;
10. осъществява и други дейности, пред­
видени в длъжностната му характеристика.
(5) Помощник-възпитателят в детската 
градина осъществява функции на помощник 
на учителя при обучението, възпитанието и 
социализацията на деца със затруднения в 
обучението или самообслужването, както и 
при деца със специални образователни по­
требности.
Чл. 115. (1) Социалният работник осигурява 
осъществяването на социално-педагогическата 
работа в детската градина или в училището 
и изпълнява функцията на медиатор между 
семейството на детето или ученика, обкръ­
жението на детето или ученика и детската 
градина или училището.
(2) За осъществяването на социално-пе­
дагогическата работа в детската градина и 
училището социалният работник:
1. събира информация за социалната ис­
тория на детето или ученика, необходима 
за оценката на потребностите на детето или 
ученика и за създаване на по-добра образо­
вателна среда;
2. установява и поддържа взаимодействието 
с педагогическите и другите специалисти в дет­
ската градина и училището, като организира 
срещи с учители, с медицинския специалист 
в здравния кабинет и с други специалисти за 
обсъждане на методите на работа с децата и 
учениците за образование в ценности, права 
и отговорности;
3. подпомага формулирането на цели, спе­
цифични за всеки елемент от подкрепящата 
среда на детето или ученика, и проследява 
взаимодействието на детето или ученика и 
неговото обкръжение;
4. осъществява срещи с родителите, пред­
ставителите на децата или лицата, които по­
лагат грижи за децата, и свързва семейството 
с наличните ресурси в общността; реализира 
сътрудничество със служби, институции и ус­
луги в общността за създаване на граждански 
модели на поведение у деца и възрастни и за 
изграждане на благоприятна семейна среда.
Чл. 116. (1) Детската градина, училището и 
центърът за подкрепа за личностно развитие 
осигуряват възможност за гъвкава и динамич­
на организация на средата според различните 
потребности на децата и учениците с цел 
по-лесна адаптация и оптимална степен на 
развитие на техния потенциал, способности 
и постигане на образователните цели.
(2) Регионалните центрове за подкрепа 
на процеса на приобщаващото образование 
предоставят информация и подкрепа при 
организирането на подкрепящата среда в 
детските градини и училищата, включително 
по отношение на ергономичността на стаите 
на групите в детските градини и на класните 
стаи в училищата.
Чл. 117. (1) Детската градина и училището 
осигуряват обучение по учебни програми по 
специални учебни предмети за ученици със 
сензорни увреждания – с увреден слух и с на­
рушено зрение, в чиито индивидуални учебни 
планове са предвидени часове за изучаване 
на специални учебни предмети, които имат за 
цел да подпомогнат цялостното развитие на 
децата и учениците със сензорни увреждания.
(2) Учебните програми по специалните 
учебни предмети за децата и учениците с 
увреден слух са по индивидуална рехабили­
тация на слуха и говора, развитие на речта, 
произношение, фонетична ритмика, мотори­
ка, музикални стимулации, реч и предметна 
дейност.
(3) Учебните програми по специалните 
учебни предмети за децата и учениците с 
нарушено зрение са по зрително подпомагане, 
ориентиране и мобилност, полезни умения и 
социални умения.
Чл. 118. (1) Учебните програми по специал­
ните учебни предмети за децата и учениците 
с увреден слух съдействат за стимулиране на 
слуховото възприятие, речевото, езиковото, 
моторното и социалното развитие и за фор­
миране на умения за самостоятелен и неза­
висим живот чрез средствата на тоталната 
комуникация.
(2) Учебните програми по специалните 
учебни предмети за деца и ученици с увреден 
слух са насочени към практическото овладя­
ване на езика и се изпълняват в индивидуална 
или в групова форма на работа, както и в 
часовете по различни учебни предмети от 
учител – специален педагог на деца с увреден 
слух (рехабилитатор на слуха и говора).
(3) Чрез учебните програми по ал. 1 и 2 
се постига:
1. стимулиране на речевото и езиковото раз­
витие за целите на обучението и общуването;
2. формиране на комуникативни способно­
сти и потребност от речево общуване;
3. изграждане на умения за използване на 
остатъчния слух и за развитие на слуховото 
внимание и слуховото възприятие;